Tone Damli

Tone Damli Aaberge (født 1988)  er en norsk sanger fra Sogndal.Omfattende intervju og bildeserie med Tone Damli Aaberge ett år etter Idol-finalen

 Musikalsk virke og TV-opptredener 
Hun gikk på musikk, dans og drama ved Firda videregående skole fra 2004 og avsluttet skolegangen etter at hun i 2005 deltok i talentprogrammet Idol på TV 2. Aaberge kom på andreplass etter Jorun Stiansen, og det var etter dette hun fikk sitt gjennombrudd som artist. Finalen ble sett av  seere og gikk inn i historien som det mest sette underholdningsprogrammet i TV 2s historie (per 2012).

Aaberge gav ut sitt første musikkalbum, Bliss, 5. desember 2005. Albumet solgte til gullplate det året. Hun hadde så en av hovedrollestemmene i animasjonsfilmen Over hekken, som hadde norgespremiere i september 2006. Hun deltok i andre sesong av Skal vi danse på TV 2 høsten samme år og endte på tredjeplass. I 2007 gav Aaberge ut oppfølgeralbumet Sweet Fever. 

Hun deltok i Melodi Grand Prix 2009 med sangen «Butterflies» og kom til finalen 21. februar 2009. Der endte Aaberge på en andreplass, bare slått av Alexander Rybak med sangen «Fairytale» som senere vant Eurovision Song Contest 2009. Singelen «Butterflies» solgte til platinaplate og lå på VG-lista i 17 uker, med en andreplass som beste plassering. Sangen var med på musikkalbumet I Know, som ble utgitt 30. mars 2009.

Etter å ha reklamert for Opel Ampera i 2011,Knut  Skogstad, Test Opel Ampera: Noen ganger er det ikke smart med pen dame i TV2.no sitt Broom-magasin den 12. desember 2013. deltok hun også i den svenske versjonen av Melodi Grand Prix, Melodifestivalen, i 2013, der hun sang «Hello Goodbye» med Erik Segerstedt og ble slått ut i semifinalen.«Damli nådde ikke finalen», Aftenposten 2. mars 2013. besøkt 3. mars 2013 En av dem som hadde vært med på å skrive sangen, var Måns Zelmerlöw, som to år senere vant Eurovision Song Contest 2015.

Fra 12. januar 2013 sendte TV 2 dokumentarserien Tone i seks avsnitt. I 2014 startet Damli som frontfigur for det utenlandske spillselskapet Betsson.

I 2020 deltok Aaberge i Melodi Grand Prix på nytt, med sangen «Hurts Sometimes». Hun opptrådte i den nordnorske delfinalen og var forhåndskvalifisert direkte til finalen Trondheim Spektrum 15. februar 2020. Der ble Aaberge slått ut i første runde og gikk ikke videre til gullfinalen.

I 2025 deltok hun for tredje gang i Melodi Grand Prix, denne gang med "Last Song". Hun ble nummer 5.

 Bakgrunn og familie 
Tone Damli Aaberge er samboer med Markus Foss.     Hennes far jobbet som anleggsgartner. I 2019 ble det omtalt at hun kjøpte seg inn i et firma som tilbyr blomsterabonnement.  

 TV-opptredener (i utvalg) 
 2005: Deltager i Idol
 2006: Deltager i Skal vi danse
 2009: Deltager i Melodi Grand Prix
 2013: Cast i dokumentarserien Tone
 2013: Deltager i Melodifestivalen
 2013-2014: Dommer i Idol   
 2018: Programleder for første sesong av realityprogrammet Love Island på TV3  
 2018: Deltager i Hver gang vi møtes   
 2020: Deltager i Melodi Grand Prix
 2022: Deltager i Kompani Lauritzen
 2023: Artist i Hemmelige Duetter
 2023: Deltager i Stjernekamp
 2024: Deltager i Maskorama, maskert som Gladfisken
 2025: Deltager i Melodi Grand Prix

 Diskografi 
 Soloalbum 
 2005: Bliss
 2007: Sweet Fever
 2009: I Know 
 2010: Cocool
 2012: Looking Back
 2014: Di første jul

 Samlealbum med flere artister 
 2005: Idol (andreplass)
 2009: Melodi Grand Prix 2009 (andreplass)
 2020: Melodi Grand Prix 2020 (uplassert)

 Se også 
 Liste over kjente elever ved Firda videregående skole

 Referanser 

 Eksterne lenker 





Kategori:Norske sangere
Kategori:Skal vi danse-deltakere
Kategori:Norske Idol-deltakere
Kategori:Deltakere i Melodi Grand Prix
Kategori:Deltakere i Melodifestivalen
Kategori:Deltakere i Stjernekamp
Kategori:Personer fra Sogndal kommune
Kategori:Deltakere i Melodi Grand Prix 2020
Kategori:Alumni fra Firda videregående skole
Kategori:Dommere for «Idol»
Kategori:Kompani Lauritzen-deltagere
Kategori:Deltakere i Melodi Grand Prix 2009